Landsretten afviste kæremål om genoptagelse af konkurskarantæne
Ret: Vestre Landsret (2. instans)
Faggruppe: Civilsag — Konkurskarantæne
Sagsemner: Konkurs og anden insolvens;

/

VESTRE LANDSRET
RETSBOG

Den 27. april 2021 holdt Vestre Landsret møde i retsbygningen i Viborg.

Landsdommerne John Lundum, Hanne Aagaard og Flemming Krog Bjerre
(kst.) behandlede sagen.

Sag BS-13971/2021-VLR
(14. afdeling)

Kærende, tidligere Sagsøgte kærer afgørelse fra Skifteretten i Sønderborg i
sag om konkurskarantæne

Ved kendelse af 31. marts 2021 har Skifteretten i Sønderborg (sag BS-
23728/2020-SON) bestemt, at konkurskarantænesagen mod Kærende,
tidligere Sagsøgte ikke genoptages.

Advokat Daniella Marie Hedehøj har på vegne Kærende, tidligere Sagsøgte
kæret afgørelsen.

Landsretten afsagde

K E N D E L S E

Det følger af konkurslovens § 160, stk. 2, jf. § 243, at sager om
konkurskarantæ-ne behandles efter retsplejelovens regler om borgerlige sager
med de ændrin-ger, der følger af forholdets natur.

Højesteret har ved kendelse af 23. april 2015 (UfR 2015.2529 H) fastslået, at
by-rettens afgørelser om genoptagelse efter afsigelse af udeblivelsesdom er
omfat-tet af kærebegrænsningsreglen i retsplejelovens § 389 a, stk. 1.
Højesteret har endvidere ved kendelse af 11. april 2019 (UfR 2019.1996 H)
fastslået, at retsplej-elovens § 389 a finder anvendelse i sager om
konkurskarantæne.



/

2

Selvom retsplejelovens § 367 om byrettens genoptagelse af sager, hvor der er
af-sagt udeblivelsesdom, ikke finder direkte anvendelse på sager om
konkurska-rantæne, der afgøres ved kendelse, finder landsretten efter de
ovenfor nævnte højesteretskendelser, at skifterettens afgørelse om, hvorvidt
en konkurskaran-tænesag kan genoptages, alene kan kæres til landsretten med
Procesbevil-lingsnævnets tilladelse, jf. konkurslovens § 160, stk. 2, jf. § 243,
jf. retspleje-lovens § 389 a.

Da en sådan tilladelse ikke foreligger, afviser landsretten kæremålet.

T H I  B E S T E M M E S :

Dette kæremål afvises.

I sagsomkostninger for landsretten skal Kærende, tidligere Sagsøgte inden 14
dage betale 1.250 kr. til statskassen til dækning af statskassens udgift til
veder-lag til kurator. Beløbet forrentes efter rentelovens § 8 a.

Landsretten fastsatte vederlaget til kurator, advokat Erik Dreyer, for arbejdet
med kæresagen til 1.000 kr. med tillæg af moms. Vederlaget betales af
statskas-sen.

Sagen sluttet.



/